ru cs kk ky ky ky be tt ky ky ky ko ky ky ky krc ky ko kk ky tt ky ru ko mn ky mn ky ky ce ru ko ky ky ky ky ky ko ky tt ky ky ky ko ky ky ky ky ky ko ky ky ky ru uk ru ko ky ky kk ky tt ky ky ky ky ky ky tt ky ky ky ky mk ky ky ky ky ba ky ru ky ky be ky ky ky ky ky ky ky ky ky ru ky ky ru ru ru en
Кол созгон - дос,
Бут тоскон - кас.
Бир жылды көздөп дан өстүр,
Он жылды көздөп тал өстүр,
Жүз жылды көздөп бала өстүр.
Уяттуу киши - касиеттүү киши.
Борборубуздун Чүй проспекетиси менен Манас көчөлөрүнүн кесилишиндеги жер алды менен өтүүчү өтмөктө бир жигит буту менен сүрөт тартып отурганын көрөм. Айрым алты саны аман жүргөн "азаматтарга" салыштырмалуу тубаса майып болсо да, бул жигиттин жашоо менен күрөшкөн эркине таң калам. Кыштын суугу болсо да керээлден кечке ошол жерде олтурганы олтурган. Бүгүн да кезиктирдим ал жигитти. Жанына басып барып суроо узаттым:
- Кечиресиз, атыңыз ким, кайдан болосуз?
- Атым Төлөн. Нарындын Кочкор районунан болом. 1968-жылы туулгам.
- Бул жерге сизди бирөө жеткирип келеби же өзүңүз эле келесизби?
- Башында үйдөгүлөр жеткирип келишчү. Азыр өзүм эле келип, өзүм кетем.
- Көк-Жар жаңы конушунда.
- Канча бир туугансыз?
"... Онтогон оорулуулар ушул жылы айыгып, арабызга аралашсын"
- Өзүңүздүн үй-бүлөөңүз жокпу?
- Аялым кетип калган, бир балам бар.
- Балаңыз Сиз мененби?
- Жок. Айылда атамдар менен.
- Уулуңуздун аты ким?
- Атаңыз эмне болуп иштейт айылда?
- Атамдын аты Мукаш. Сүрөт тартат, ыр жазат.
- Апам өткөн жылы сентябрда каза болгон.
- Бул жер суук экен, үшүбөйсүңбү?
- Үшүйм. Бирок, нан таап жеш керек да.
- Күнүнө канча табасыз?
- Ар кандай, жүз элүү, эки жүз, кээде андан көп.
- Жаңы жылдык каалоңузду айтсаңыз?
- Оорубайлы. Мен сыяктуу майыптарга жардамын берген жакшы адамдардын өмүрү узун болсун. Кудай таалам колдосун аларды.
P.S. (Төлөндүн сүйлөө аракети да татаалыраак болгондуктан анын айрым ойлору бир аз стилистикалык өзгөрүүлөр менен жазылды).
Бул маек менен айтайын дегеним уй жылы эмгекти, эмгектенгендерди колдойт дейт, астрологдор. Андыктан, жашоонун жакшы нерселери эшигин эбак жаап алган деп чөгүп кетпей, тубаса болсо да, туруп-басып жүргөндөрдөн кем калбай, жашоонун ары татаал жолдорунда бирөөгө догун артпай өз жашоолорун өткөрүп жаткан Төлөн сыяктуу замандаштарыбызга таазим! Андайларды жараткандын эң жакын адамдары деп коет экен. Оорубагыла. Оорубайлы.